
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3639/Ε3/3426 ( ,. (1) 


Τροποποίηση της υπ’ αριθμ. 105/Ε3-96/12.1.93 αποφά- 
σεως σχετικά με ΠΑΘΗΤΙΚΗ ΤΕΛΕΙΟΠΟΙΗΣΗ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

1.1 Του Ν. 1558/85 (ΦΕΚ 137/Α/26.7.1985) περί Κυ- 
βερνήσεως και Κυβερνητικών Οργάνων. 

1.2. Του Ν.936/79 (ΦΕΚ 144/Α/30.6.79) περί τροπο- 
ποιήσεως και συμπληρώσεως των περί εξωτερικού Εμπο¬ 


ρίου διατάξεων. 

1.3. Του Π.Δ. 138/93 «Οργανισμός του Υπουργείου 
Εθνικής Οικονομίας» (ΦΕΚ.55/Α/14.4.93) 

2. Τους Κανονισμούς Ε.Ο.Κ.: 

2.1. Με αριθμ. 636/82 «περί συστάσεως οικονομικού 
καθεστώτος τελειοποιήσεως προς επανεισαγωγή που 
εφαρμόζεται σε ορισμένα κλωστοϋφαντουργικά προϊόντα 
και ενδύματα που επανεισάγονται στην Κοινότητα μετά 
από κατεργασία ή μεταποίηση σε ορισμένες τρίτες χώ¬ 
ρες». 

2.2. Με αριθμ. 369/92 του Συμβουλίου της 19ης Δε¬ 
κεμβρίου 1991 (Παράρτημα V. Καθεστώς Τελειοποιή- 
σεως προς επανεισαγωγή). 

2.3. Με αριθμ. 601/92 του Συμβουλίου της 2ας Μαρ¬ 
τίου 1992 για τη θέσπιση συστήματος προηγούμενης επι¬ 
τήρησης των εισαγωγών ορισμένων κλωστοϋφαντουργι¬ 
κών προϊόντων, καταγωγής Αλβανίας, Δημοκρατίας της 
Εσθονίας, Δημοκρατίας της Λεττονίας και Δημοκρατίας 
της Λιθουανίας. 

3. Την απόφαση με αριθμ. Υ. 1935/3.12.1992 του Πρω¬ 
θυπουργού και του Υπουργού Εθνικής Οικονομίας «καθο¬ 
ρισμός αρμοδιοτήτων των Υφυπουργών Εθνικής Οικονο¬ 
μίας». 

4. Την απόφαση με αριθμ. 105/Ε3-96/12.1.1993 του 
ΥΠΕΘΟ σχετικά με ΠΑΘΗΤΙΚΗ ΤΕΛΕΙΟΠΟΙΗΣΗ. 

5. Το με αριθμ. πρωτ. 3461 /Β/2480/3.5.1993 έγγραφο 
της ΜΕΑ/ΕΟΚ σχετικά με Παθητική Τελειοποίηση - Δια¬ 
χείριση Ποσοστώσεων, αποφασίζουμε: 

1. Η ανωτέρω απόφασή μας 105/Ε3-96/12.1.1993, 
τροποποιείται ως κατωτέρω: 

1.1. Παράγραφος 1. 

Το αναφερόμενο σ’ αυτή παράρτημα καταργείται και 
αντικαθίσταται με το επισυναπτόμενο στην παρούσα πα¬ 
ράρτημα. 

Στις αναγραφόμενες στο παρόν παράρτημα ποσότητες 
συμπεριλαμβάνονται οι ήδη μέχρι τώρα χορηγηθείσες. 

1.2. Παράγραφος 7. · 

Τα αναφερόμενα ποσοστά κατανομής τροποποιούνται 
και καθορίζονται -σε 50% για τους παραδοσιακούς και 
50% για τους νέους εισαγωγείς. 

•1.3. Παράγραφος 8.2 

Η αναφερομένη προθεσμία για την κατάθεση των αιτή¬ 
σεων τροποποιείται και καθορίζεται μέχρι 25.6.1993. 

1.4. Παράγραφος 8.3. 

Η παράγραφος αυτή καταργείται. 

1.5. Παράγραφος 9 

Η Παράγραφος αυτή καταργείται και αντικαθίσταται ως 
εξής: 

«Νέοι Εισαγωγείς. 

Η κατάθεση των αιτήσεων των νέων εισαγωγέων θα 
πρέπει να γίνει, όπως και των παραδοσιακών, μέχρι την 
25.6.1993. 

Σε περίπτωση κατά την οποία η αιτουμένη από τους εν 
λόγω εισαγωγείς, ποσότητα καλύπτεται από το υφιστά¬ 
μενο ειδικό ποσοτικό όριο, ικανοποιούνται στο σύνολό 
τους όλα τα αιτήματα. 

Σε περίπτωση κατά την οποία η αιτουμένη ποσότητα εί¬ 
ναι μεγαλύτερη από το υφιστάμενο ειδικό ποσοτικό όριο, 
θα γίνεται ισομερής κατανομή μεταξύ των αιτημάτων του 
κατατέθηκαν μέχρι 25.6.93». 

2. Κατά τα λοιπά ισχύει η ανωτέρω υπ’ αριθμ. 105/ 
Ε3-96/93 απόφαση. 

3. Με την απόφαση αυτή δεν δημιουργείται δαπάνη σε 
βάρος του Τακτικού προϋπολογισμού. 

Η παρούσα απόφαση να δημοσιευθή στην Εφημερίδα 
της Κυβερνήσεως. 

. Αθήνα, 9 Ιουνίου 1993 

Ο ΥΦΥΠΟΥΡΓΟΣ 

θ. ΚΑΣΣΙΜΗΣ 

Ανήκει στην Απόφαση 3693/Ε3-3426/9 
ΠΑΡΑΡΤΗΜΑ Α' 

ΚΛΩΣΤ/ΚΑ ΠΡΟΪΟΝΤΑ ΤΑ ΟΠΟΙΑ ΑΠΟΤΕΛΟΥΝ ΑΝΤΙΚΕΙ¬ 
ΜΕΝΟ ΠΡΑΞΕΩΝ ΤΟΥ ΕΜΠΟΡΙΟΥ ΟΙΚΟΝΟΜΙΚΗΣ ΚΑΙ ΠΑ¬ 
ΘΗΤΙΚΗΣ ΤΕΛΕΙΟΠΟΙΗΣΗΣ 


Α/Α ΧΩΡΑ 

ΚΑΤΗ- 

ΠΟΣΟΤΗΤΑ 


ΓΟΡΙΑ 



1. ΒΟΥΛΓΑΡΙΑ 

4 

τεμάχια 7.655.597 


6 

» 

1.076.294 


7 

» 

4.668.390 


8 

» 

324.844 


14 

» 

34.375 


15 

»' 

160.000 


73 

» 

589.000 

2. ΡΟΥΜΑΝΙΑ 

4 

» 

51.794 


6 

» 

48.401 


7 

» 

148.275 


15 

» 

110.549 


26 

» 

.150.000 

3. ΑΛΒΑΝΙΑ 

4 




5 




6 

Δεν υπόκεινται σε 


7 

ποσοτικό περιορι- 


8 

σμό, αλλά σε προ- 


12 

ηγούμενη κοινοτι- 


14 

κή επιτήρηση 


15 




18 




24 




4. ΒΑΛΤΙΚΕΣ ΔΗΜΟΚΡΑΤΙΕΣ 4 

- ΕΣΘΟΝΙΑΣ 5 

ΛΕΤΤΟΝΙΑΣ 6 


- ΛΙΘΟΥΑΝΙΑΣ 7 

8 

15 

21 

26 

27 

29 

73 

74 
83 


- 4 - 

Αριθ. 2035753/4335/Α0024 (2) 

Ανάκληση της 65955/8.3.1951 απόφασης του Υπουργού 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Διατάγματος 
«Διαχείριση νομικών προσώπων από την Τράπεζα της Ελ¬ 
λάδος». 

2. Το από 7.10.1958 Β. Δ/γμα (ΦΕΚ Α7175/ 
24.10.1958) «Τροποποίηση του από 20.1.1932 Π. Δ/ 
τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.» 

4. Την απόφασή μας αριθ. 65955/8.3.1951 «Ανάθεση 
της διαχείρισης του Ταμείου Επικουρικής Ασφαλίσεως 
Προσωπικού Οργανισμού Ελέγχου των δι’ αυτοκινήτων 
Συγκοινωνιών και υπαλλήλων Γραφείων Κοινών Ταμείων 
ιδιωτικών Λεωφορείων, στην Τράπεζα της Ελλάδος. 

5. Το Ν. 2084/92 (ΦΕΚ 165/Α77.10.1992) «Αναμόρ¬ 
φωση της Κοινωνικής Ασφάλισης και άλλες διατάξεις» 
όπου σύμφωνα με το άρθρο 76 το εν λόγω ταμείο συγχω¬ 
νεύεται στον τομέα Επικουρικής Ασφάλισης Μισθωτών 
που λειτουργεί στο Ι.Κ.Α. 

6. Το Π. Δ/γμα 73/1993 (ΦΕΚ 32/Α/17.3.1993) περί 
συγχωνεύσεως του ανωτέρω Ταμείου στον τομέα Ασφάλι¬ 
σης Μισθωτών που λειτουργεί στο ΙΚΑ (ΙΚΑ - ΤΕΑΜ). 

7. Το έγγραφο της Τράπεζας της Ελλάδας αριθ. 16406/ 
1.6.1993 με το οποίο ζητείται η μεταφορά του λογαρια¬ 
σμού της ταμιακής διαχείρισης του συγχωνευομένου 
ΝΠΔΔ στο λογαριασμό Νο 549003 - 5 του ΙΚΑ που τηρεί¬ 
ται στην Εθνική Τράπεζα της Ελλάδος, Κεντρικό Κατά¬ 
στημα. 

8. Την απόφαση του Υπουργού των Οικονομικών αριθ. 

1092170/ 1378/ 0006/ 15.10.1991 (ΦΕΚ 

846/Β/15.10.1991) «Μεταβίβαση της εξουσίας να υπο¬ 
γράφουν με εντολή Υπουργού στους Προϊσταμένους 
Διευθύνσεων κλπ». 

9. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Ταμείου Επι¬ 
κουρικής Ασφάλισης Προσωπικού Οργανισμού Ελέγχου 
των δι’ αυτοκινήτων Συγκοινωνιών (ΟΕΑΣ) και υπαλλήλων 
Γραφείων Κοινών Ταμείων ιδιωτικών Λεωφορείων 
(ΥΓΚΤΙΛ) αλλά επιλύονται θέματα διαδικαστικά, αποφασί¬ 
ζουμε: 

Ανακακούμε την απόφασή μας αριθ. 65955/8.3.1951 
αναφορικά με την ανάθεση της Ταμιακής διαχείρισης του 
Ταμείου Επικουρικής Ασφάλισης Προσωπικού Οργανι¬ 
σμού Ελέγχου των δι’ Αυτοκινήτων Συγκοινωνιών και 
Υπαλλήλων Γραφείων Κοινών Ταμείων ιδιωτικών Λεωφο- 

ρείων στην Τράπεζα Ελλάδος και ορίζουμε όπως το τα¬ 
μιακά υπόλοιπο του λογαριασμού μεταφερθεί στο λογα¬ 
ριασμό Νο 549003 - 5 του ΙΚΑ που τηρείται στο Κεντρικό 
Κατάστημα της Εθνικής Τράπεζας της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1993 

Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 

-4- 

Αριθ. 40100 * (3) 

Χορήγηση υποτροφιών εξωτερικού σε Έλληνες πτυχιού- 
χους Μέσων-Ανωτέρων και Ανωτάτων σχολών. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

α)Τις διατάξεις του άρθρου 16 του Ν. 1346/83 «Τροπο¬ 
ποίηση και συμπλήρωση διατάξεων της Εργατικής Νομο¬ 
θεσίας και ρύθμιση διαφόρων θεμάτων». 

β) Τις σχετικές προτάσεις του Δ.Σ. του Ο.Α.Ε.Δ. (απο¬ 
φάσεις Δ.Σ. 588//14/6-4-93 και 735/18/11-5-93 έγ¬ 
γραφα Γραμ. Δ/τη 345/9—4—93 και 499/26-5-93 αντί¬ 
στοιχα). 

γ) Την απόφαση Υπουργού Εργασίας 100919/ 
22-11-90 «Μεταβίβαση αρμοδιοτήτων του Υπ. Εργασίας 
στο Γ εν. Γ ραμματέα, Ειδ. Γ ραμματέα, Προϊσταμένους Δ/ 
νσεων, Υπηρεσιών και τμημάτων», αποφασίζουμε: 

1. Εγκρίνουμε για την ακαδημαϊκή περίοδο 1993-94, 
τη χορήγηση από τον Ο.Α.Ε.Δ δύο (2) υποτροφιών σε Έλ¬ 
ληνες πτυχιούχους Μέσων και Ανωτέρων σχολών και τριών 
(3) υποτροφιών σε Ελληνες πτυχιούχους Ανωτάτων Σχο¬ 
λών της Ελλάδος ή ισοτίμων μ' αυτές, .του εξωτερικού και 
ειδικότερα σε πτυχιούχους Νομικής ή Οικονομικού κύ¬ 
κλου, θετικών Επιστημών, ΠΑΣΠΕ και Ψυχολογίας, για 
την συνέχιση των σπουδών τους σε θέματα: 

α) Οικονομική της εργασίας 

β) Εργασιακές σχέσεις 

γ) Επαγγελματικός προσανατολισμός 

δ) Επαγγελματική εκπαίδευση 

ε) Πληροφορική 

στ) Ασφάλιση 

ζ) Ψυχολογία 

2. Οι παραπάνω υποτροφίες θα χορηγηθούν σε εργαζο¬ 
μένους ή παιδιά εργαζομένων που δεν διαθέτουν επαρ¬ 
κείς οικονομικούς πόρους. 

3. Η ανεπάρκεια των οικονομικών πόρων θα αποδεικνύ- 
εται από το εκκαθαριστικό σημείωμα της Δ.Ο.Υ. του τε¬ 
λευταίου οικονομικού έτους της οικογένειας του υποτρό¬ 
φου και του ίδιου. 

4. Οι υποτροφίες θα είναι διάρκειας ενός (1) έτους με 
δυνατότητα ανανέωσης για δεύτερο και τελευταίο έτος, 
με απόφαση του Δ.Σ. του Ο.Α.Ε.Δ. και θα οδηγούν στην 
απόκτηση μεταπτυχιακού τίτλου σπουδών επιπέδου ΜΑ5- 
ΤΕΗ Η ϋΕΑ σε ΑΕΙ μιας των Κοινοτικών χωρών. 

0. Οι εν λόγω υποτροφίες θα καλύπτουν τις δαπάνες 
του αεροπορικού εισιτηρίου με επιστροφή, και των τρο¬ 
φείων, τα οποία καθορίζονται για κάθε χώρα σύμφωνα με 
απόφαση της Τράπεζας Ελλάδος για κάθε χώρα. 


6. Η επιλογή των υποψηφίων θα γίνει ύστερα από προ¬ 
κήρυξη, από τετραμελή επιτροπή που θα αποτελείται από 
το Γενικό Διευθυντή του ΟΑΕΔ ως πρόεδρο, το Διευθυντή 
Γραμματείας Διοικητή, το Διευθυντή Απασχόλησης του 
ΟΑΕΔ και τον Γεώργιο Μακρή μέλος του Δ.Σ του ΟΑΕΔ, 
ως μελών. 

7. Κατά την επιλογή θα ληφθούν υπόψη ο βαθμός πτυ¬ 
χίου και η σε ικανοποιητικό βαθμό γνώση της γλώσσας, 
στην οποία θα σπουδάσει ο υπότροφος. 

8. Ο έλεγχος προόδου του φοιτητού θα γίνεται με βε¬ 
βαίωση του αρμοδίου εκπαιδευτικού ιδρύματος στο οποίο 
ο υπότροφος πραγματοποιεί την διατριβή του. 

9. Μετά το πέρας των σπουδών τους οι υπότροφοι θα 
πρέπει να υποβάλουν εκθέσεις και αποδεικτικούς τίτλους 
σπουδών. 

10. Οι λεπτομέρειες των όρων και υποχρεώσεων των 
υποτρόφων θα καθορίζονται στην σύμβαση που θα καταρ¬ 
τίσει η Νομική Υηηρεσία του ΟΑΕΔ και θα υπογράφεται 
από την Διοικητή του οργανισμού και τους υποτρόφους 
μετά την επιλογή τους. 

11. Η καταβολή των ποσών της υποτροφίας θα γίνεται 
μέσω της Τράπεζας της Ελλάδος με αποστολή σχετικών 
εμβασμάτων από τον Ο.Α.Ε.Δ. 

Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη, ύψους-30.000.000 δρχ. περίπου, η οποία έχει προ- 
βλεφθεί στον προϋπολογισμό του ΟΑΕΔ έτους 1993 με 
τα στοιχεία Κ.Α. 2684. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1993 
Ο Γ ενικός Γ ραμματέας 
ΣΤΕΛΙΟΣ ΣΦΑΚΙΑΝΑΚΗΣ 

- ♦ - 

Αριθ. Υ4α/1343 (4) 

Τροποποίηση θέσεων κλάδου γιατρών ΕΣΥ στο Νομαρ¬ 
χιακό Γ ενικό Νοσοκομείο Χαλκίδας. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. α) Τις διατάξεις της παρ. 1 του άρθρου 25 του Ν. 
1397/83 (ΦΕΚ 143 Α/83). 

β) Τις διατάξεις της παρ. 1 του άρθρου 64 του Ν. 
2071/92 (ΦΕΚ 123 Α/92). 

γ) Τις διατάξεις του άρθρου 27 του Ν. 2081 /1992 (ΦΕΚ 
154 Α/92). 

2. Την αρ. Υ. 1938/9.12.92 κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Υγείας Πρόνοιας και Κοιν. Ασφαλίσεων (ΦΕΚ 
•727/Β/ 11 .12.92). 

3. Την αρ. Υ. 1847/1078399/1182/0001/14.8.92 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων στους Υφυπουργούς 
Οικονομικών» (ΦΕΚ 525/Β/92). 

4. Τις αποφάσεις αρ. 3/29.1.93 και 6/31.3.93 του Δ.Σ. 
του Νοσ/ μείου Χαλκίδας, αποφασίζουμε: 

1. Η μία (1) θέση κλάδου γιατρών ΕΣΥ του Νομαρχιακού 
Γενικού Νοσ/μείου Χαλκίδας ειδικοτήτων Αιματολογίας ή 

Παθολογίας ή Παιδιατρικής (για τη μονάδα Νοσηλείας Με¬ 
σογειακής Αναιμίας) που συστήθηκε με την Κοινή Υπουρ¬ 
γική Απόφαση Α3β/5734/27.3.86 (ΦΕΚ 220Β/86) και 
παραμένει κενή, με βαθμό Επιμελητή Β' μετατρέπεται σε 
θέση Επιμελητή Α' ή Β' των αυτών ειδικοτήτων για την Ιδια 
μονάδα. 

2. Η μία θέση κλάδου γιατρών ΕΣΥ, Επιμελητή Α' Παθο¬ 
λογοανατομίας που παραμένει κενή, μετατρέπεται σε 
θέση Επιμελητή Β' της ίδιας ειδικότητας. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού, δε¬ 
δομένου ότι τροποποιούνται θέσεις κενές που έχουν συ- 
σταθεί από ετών και η αύξηση δαπάνης για τη μία είναι 
αντίστοιχη μείωση για την δεύτερη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΥΦ/ΡΓΟΣ ΟΙΚΟΝΟΜΙΚΩΝ 

ΣΩΤ. ΚΟΥΒΕΛΑΣ Κ. ΓΙΑΤΡΑΚΟΣ 

Ο ΥΦΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΑΝΑΣΤΑΣΟΠΟΥΛΟΣ 
' —-- 

Αριθ. ΔΥΙΑ/οικ. 27006 (5) 

Κατανομή θέσεων των Διυπουργικών κλάδων του Υπουρ¬ 
γείου Υγείας, Πρόνοιας και Κοινωνικών Ασφαλίσεων. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.2085/92 (άρθρα 20 και 26). 
β. Των Π.Δ/των 224/89 (ΦΕΚ. 104/Α) και 138/92 (ΦΕΚ 
80Α). 

γ. Το Π.Δ/γμα 611/77 Υπαλληλικός Κώδικας. 

2. Την αρ. Πρωτ. ΔΥ3α/89/20-1-93 Υπουργική Από¬ 
φαση κατάργησης κενών οργανικών θέσεων της Κεντρι¬ 
κής Υπηρεσίας του Υπουογείου Υγείας, Πρόνοιας και Κοι¬ 
νωνικών Ασφαλίσεων. 

3. Τις διατάξεις του Ν. 2081 /92 (άρθρο 27) με το οποίο 
προστέθηκε άρθρο 29Α οτο Ν. 1558/85. 

4. Το γεγονός ότι από την παρούσα απόφαση δεν προ- 
καλείται δαπάνη στον Κρατικό Προϋπολογισμό, αποφασί¬ 
ζουμε: 

Κατανέμουμε τις θέσεις των Διυπουργικών κλάδων του 
Υπουργείου Υγείας, Πρόνοιας και Κοινωνικών Ασφαλί¬ 
σεων, κατά κατηγορία, κλάδο και βαθμό, όπως εμφανίζο¬ 
νται στις Οργανικές διατάξεις του Υπουργείου, ως εξής: 

1. ΠΕ ΕΠΙΘΕΩΡΗΤΩΝ: 2 θέσεις 
ΤΜΗΜΑΤΑΡΧΗ Β/Α 2 

2. ΠΕ ΠΛΗΡΟΦΟΡΙΚΗΣ : 8 θέσεις 
ΔΙΕΥΘΥΝΤΗ Β/Α 1 
ΤΜΗΜΑΤΑΡΧΗΣ Β/Α 3 
ΕΙΣΗΓΗΤΗ Β/Α 2 
ΓΡΑΜΜΑΤΕΑ Β/Α 2 

3. ΔΕ ΠΡΟΣΩΠΙΚΟΥ Η/Υ : 5 θέσεις 
ΕΙΣΗΓΗΤΗ Β/Α 1 
ΓΡΑΜΜΑΤΕΑΣ Β/Α 


ΓΡΑΦΕΑ Β/Α 4 

ΔΟΚΙΜΟΥ ΓΡΑΦΕΑ 

4. ΤΕ ΒΙΒΛΙΟΘΗΚΟΝΟΜΩΝ : 1 θέση 

ΔΟΚΙΜΟΥ ΓΡΑΜΜΑΤΕΑ- ΓΡΑΜ. Α' 1 

5. ΠΕ ΜΗΧΑΝΙΚΩΝ (ΜΟΝΙΜΟΙ) 22+ (ΠΡΟΣ.) 34:56 θέ¬ 
σεις 

ΔΙΕΥΘΥΝΤΗ Β/Α 2 

ΤΜΗΜΑΤΑΡΧΗΣ Β/Α 7 

ΕΙΣΗΓΗΤΗ Β/Α 20 

ΓΡΑΜΜΑΤΕΑ Β/Α 27 

Η κατάργηση των προσωρινών θέσεων γίνεται με την 
αποχώρηση των υπαλλήλων που τις κατέχουν στον εισα¬ 
γωγικό βαθμό ή και σε ανώτερο βαθμό του οικείου κλάδου 
και μέχρι τη συμπλήρωση του συνολικού αριθμού των κα- 
ταργουμένων θέσεων, όταν ο κατέχων αυτές προαχθεί 
στον αμέσως επόμενο βαθμό. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 27 Μαΐου 1993 

01 ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΣΩΤ. ΚΟΥΒΕΛΑΣ Δ. ΣΙΟΥΦΑΣ 

-♦- 

Αριθ. 143/1224 (6) 

Αύξηση των συντάξεων του Ταμείου Αρωγής και Υγείας 

Τελωνειακών Υπαλλήλων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του ν. 
2084/92 (Α' 165). 

2. Τις διατάξεις των άρθρων 23 παρ. 1 στοιχ. στ, 24 παρ. 
1 και 2 στοιχ. γ . 26 παρ. 1 και 27 παρ. 1 στοιχ. δ του 
ν. 1558/85 (Α 137). 

3. Τις διατάξεις του άρθρου 27 του ν.2081 /92 (Α154). 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
Ταμείου Αρωγής και Υγείας Τελωνειακών Υπαλλήλων 
ύψους 85:000.000 δρχ. για το τρέχον οικονομικό έτος, για 
την οποία έχει εγγράφει πίστωση στους Κωδικούς 0621 α, 
0621 β, 0621 γ, 0636, 0637. 

5. Τις διατάξεις του άρθρου 7 του ν. 1275/82 (Α 100). 

6. Την αρ. 1881/26-1-1993 απόφαση της Επιτροπής 
Τιμών και Εισοδημάτων. 

7. Την από 28/5/93 Οικονομική Έκθεση της Δ/νσης 
Αναλογιστικών Μελ/τών της Γ.Γ.Κ.Α. 

8. Την γνώμη του Δ.Σ. του Ταμείου Αρωγής και Υγείας 
Τελωνειακών Υπαλλήλων που διατυπώθηκε κατά την 18/ 
25-5-1993 συνεδρίασή του, αποφασίζουμε: 

Οι συντάξεις του Ταμείου Αρωγής και Υγείας Τελωνεια¬ 
κών Υπαλλήλων, αυξάνονται από 1-1-1993 κατά ποσο¬ 
στό 4% και από 1 -7-1993 κατά ποσοστό 2% εφαρμοζο- 
μένων αναλόγως των σχετικών καταστατικών διατάξεων 
του Ταμείου. 

Η απόφαση αυτή, να δημοσιευθεΐ στην Εφημερίδα της 
Κυβερνήσεως. 

Αθήνα, 14 Ιουνίου 1993 

Ο ΥΠΟΥΡΓΟΙ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 220/1291 (7) 

Αύξηση εφάπαξ βοηθήματος του Επικουρικού Ταμείου 
Υπαλλήλων Πυροσβεστικού Σώματος. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α. 165). 

2. Τις διατάξεις των άρθρων 23 παρ. 1 στοιχ. στ., 24 
παρ. 1 και 2 στοιχ. γ. 26 παρ. 1 και 27 παρ. 1 στοιχ. δ του 
Ν. 1558/85 (Α. 137). 

3. Τις διατάξεις του άρθρου 27 του Ν.2081 /92 (Α. 154). 

4. Το γεγονός ότι η δαπάνη που προκαλεΐ η απόφαση 
αυτή βαρύνει τον προϋπολογισμό του Επικουρικού Τα¬ 
μείου Υπαλλήλων Πυροσβεστικού Σώματος, για την οποία 
έχει εγγράφει πίστωση ύψους δρχ. 30.000.000 με ΚΑΕ 
0621. 

5. Την 1881/26-1-1993 απόφαση της Επιτροπής Τι¬ 
μών και Εισοδημάτων. 

6. Την από 9/6/1993 οικονομική έκθεση της Δ/νσης 
Αναλογιστικών Μελετών της Γ.Γ Κ.Α. 

8. Την γνώμη του Δ.Σ. του Επικουρικού Ταμείου Υπαλ¬ 
λήλων Πυροσβεστικού Σώματος που διατυπώθηκε κατά 
την 9η/18-5-1993 συνεδρίασή του, αποφασίζουμε: 

Το προβλεπόμενο από τις καταστατικές διατάξεις του 
Επικουρικού Ταμείου Υπαλλήλων Πυροσβεστικού Σώμα¬ 
τος εφάπαξ βοήθημα, αυξάνεται κατά ποσοστό 11% από 
1 / 

7/1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-- 

Αριθ. Υ3δ/οικ. 4180 (8) 

Έγκριση πρόσληψης (με ανάθεση «μίσθωσης έργου») 41 
Ιδιωτών Ιατρών στις Ιαματικές Πηγές της χώρας για τη 
λουτρική περίοδο 1993. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Την παράγραφο 3 του άρθρου 1 του Ν.Δ. 1366/73 
(ΦΕΚ71/Α/27.3.73), περί προσλήψεως Ιατρών στις Ιαμα-. 
τικές Πηγές της χώρας. 

2 . Το Π.Δ. 641/25-6-70, «περί συγχρόνου καταβολής' 
σύνταξης και αποδοχών σε Συνταξιούχους τον Δημο¬ 
σίου». 

3. Το Ν. 1943/91 άρθρο 29 (ΦΕΚ. 50/Α/ί1-4-91). 

4. Τις διατάξεις των άρθρων 9, 10 και 11 του Ν. 
2026/92 (ΦΕΚ. 43/Α/23-3-92). 

5. Την εγκύκλιο του Υπουργείου Προεδρίας της Κυβέρ¬ 


νησης με αριθμ. πρωτ. ΔΙΠΙΔ/Φε3/13786/16-4-91, με 
θέμα «Συμβάσεις μισθώσεως έργου». 

6. Την εγκύκλιο του Υπουργείου Οικονομικών, της Δ/ 
νσης Μισθολογίου του Γενικού Λογιστηρίου του Κράτους 
με αριθμ. πρωτ. 2032783/2904/22-6-91 και με θέμα: 
«Τρόπος μισθοδοσίας ωρομίσθιου προσωπικού που προσ¬ 
λαμβάνεται με τις διατάξεις του άρθρου 29 του Ν. 1943/ 
91. 

7. Την απόφαση του Υπουργικού Συμβουλίου με αριθμ. 
134/4-11-1992 (ΦΕΚ 177/Α/24-11-1992), με την 
οποία εγκρίθηκε και κατανεμήθηκε στο Υπ. Υγ. Πρ. και 
Κ.Α. δαπάνη ύψους 786.807.670 δρχ. για την απασχό¬ 
ληση ωρομίσθιου προσωπικού για το 1993. 

8. Την με αριθμ. Β/οικ. 3932/25-1-93 απόφαση του 
Υπουργού Υγ. Πρ. και Κ.Α. «κατανομή δαπάνης για την 
απασχόληση ωρομίσθιου προσωπικού στο Υπ. Υγ. Πρ. και 
Κ.Α. και τους εποπτευόμενους φορείς για το έτος 1993». 

9. Την αριθμ. ΔΥΙΒ/οικ.16630/1-4-93 απόφαση του 
Υπουργού Υγείας, Πρ. και Κ.Α. «3η κατανομή δαπάνης για 
την απασχόληση ωρομίσθιου προσωπικού στο Υπουργείο 
Υγείας Πρ. και Κ.Α. και τους εποπτευόμενους απ’ αυτό 
φορείς για το έτος 1993. 

10. Την με αριθμ. ΔΥΙΒ/οικ. 20870/27-4-93 Υπουρ¬ 
γική Απόφαση με την οποία τροποποιείται η (8) σχετική 
της παρούσας. 

11. Την με αριθμ. ΔΥΙΑ/οικ. 22582/6-5-93 Απόφαση 
του Υπουργού Υγείας Πρόνοιας και Κοινών. Ασφαλίσεων 
περί «Κατανομής Δαπάνης για απασχόληση ωρομίσθιου 
προσωπικού».' 

12. Το Π.Δ. 138/92 «Οργανισμός του Υπουργείου 
Υγείας Πρόνοιας και Κοινωνικών Ασφαλίσεων». 

13. Την Απόφαση του Πρωθυπουργού υπ’ αριθμ. 
Υ1938/92 (ΦΕΚ 727/11/ 12/92) «Ανάθεση αρμοδιοτή¬ 
των στους Υφυπουργούς...... 

14. Την Υπουργική Απόφαση με αριθμ. Υ3δ/οικ. 3764/ 
25-5-1992), αποφασίζουμε: 

1. Εγκρίνουμε την ανάθεση του έργου «πλήρωσης 41 
θέσεων Ιατρών Ιαματικών Πηγών της χώρας για τη λου¬ 
τρική περίοδο 1993», σε Ιδιώτες Γ ιατρούς, με τη σύναψη 
σύμβασης «μίσθωσης έργου», αντί της πρόσληψης ωρομι¬ 
σθίων, όπως οι διατάξεις του άρθρου 29 του Ν. 1943/91 
και τα άρθρα 9,10 και 11 του Ν. 2026/92, προβλέπουν. 

2. Με την ανάθεση αυτή, πρόκειται να καλυφθούν 20 
θέσεις ιδιωτών Γ ιατρών σε ιαματικές πηγές τουριστικής 
σημασίας και 21 θέσεις, σε ιαματικές πηγές τοπικής ση¬ 
μασίας, οι οποίες και κατανέμονται ως εξής: 

α) Στη Νομαρχία Αιτωλοακαρνανίας δύο (2) θέσεις ιδιω¬ 
τών Γ ιατρών σε ιαματικές πηγές τοπικής σημασίας. 

β) Στην Νομαρχία Αρτας, μία (1) θέση ιδιώτη Γιατρού 
σε ιαματική πηγή τοπ. σημασίας. 

γ) Στην Νομαρχία Αχαΐας, δύο (2) θέσεις ιδιωτών Γ ια¬ 
τρών σε ιαματικές πηγές τοπικής σημασίας. 

δ) Στην Νομαρχία Εύβοιας, τρεις (3) θέσεις ιδιωτών Γ ια¬ 
τρών σε ιαματικές πηγές τουριστικής σημασίας και μία (1) 
θέση σε ιαματική πηγή τοπικής σημασίας. 

. ε) Στην Νομαρχία Ηλείας, τρεις (3) θέσεις ιδιωτών Γ ια¬ 
τρών σε ιαματικές πηγές τουριστικής σημασίας και μία 
θέση (1) σε ιαματική πηγή τοπικής σημασίας. 

στ) Στην Νομαρχία Θεσσαλονίκης, μία (1) θέση σε ιαμα¬ 
τική πηγή τουριστικής σημασίας και δύο (2) θέσεις σε ια¬ 
ματικές πηγές τοπικής σημασίας. 

ζ) Στην Νομαρχία Ιωαννίνων, μία (1) θέση ιδιώτη Γ ιατρού 

σε ιαματική πηγή τοπικής σημασίας. 

η) Στην Νομαρχία Καβάλας, μία (1) θέση Γιατρών σε ια¬ 
ματική πηγή τουριστικής σημασίας. 

θ) Στην Νομαρχία Καρδίτσας, δύο (2) θέσεις Γ ιατρών σε 
ιαματικές πηγές τουριστικής σημασίας και μία {1) σε ιαμα¬ 
τική πηγή τοπικής σημασίας. 

ι) Στην Νομαρχία Κορινθίας, μία (1) θέση ιδιώτη Γ ιατρού 
σε ιαματική πηγή τουριστικής σημασίας και μία (1) θέση σε 
ιαματική πηγή τοπικής σημασίας. 

ια) Στην Νομαρχία Λέσβου, δύο (2) θέσεις ιδιωτών Γ ια¬ 
τρών σε ιαματικές πηγές τοπικής σημασίας. 

ιβ) Στην Νομαρχία Μεσσηνίας, μία (1) θέση ιδιώτη Για¬ 
τρού σε ιαματική πηγή τοπικής σημασίας. 

ιγ) Στην Νομαρχία Ξάνθης, μία (1) θέση ιδιώτη Γιατρού 
σε ιαματική πηγή τοπικής σημασίας. 

ιδ) Στην Νομαρχία Πειραιά, δύο (2) θέσεις ιδιωτών Γ ια¬ 
τρών σε ιαματικές πηγές Τουριστικής σημασίας, και μία (1) 
θέση σε ιαματική πηγή τοπικής σημασίας. 

ιε) Στην Νομαρχία Πέλλας, μία (1) θέση ιδιώτη Γ ιατρού 
σε ιαματική πηγή τοπικής σημασίας. 

στ) Στην Νομαρχία Πρέβεζας, μία (1 ) θέση ιδιώτη Για¬ 
τρού σε ιαματική πηγή τοπικής σημασίας. 

ιζ) Στην Νομαρχία Σάμου, μία (1) θέση ιδιώτη Γ ιατρού σε 
ιαματική πηγή τουριστικής σημασίας. 

ιη) Στην Νομαρχία Σερρών, μία (1) θέση ιδιώτη Γ ιατρού 
σε ιαματική πηγή τουριστικής σημασίας. 

ιθ) Στην Νομαρχία Φθιώτιδας, πέντε (5) θέσεις ιδιωτών 
Γ ιατρών σε ιαματικές πηγές τουριστικής σημασίας. 

κ) Στην Νομαρχία Χαλκιδικής, μία (1) θέση ιδιώτη Για¬ 
τρού σε ιαματική πηγή τοπικής σημασίας. 

κα) Στην Νομαρχία Χίου μία (1) θέση ιδιώτη Γ ιατρού σε 
ιαματική πηγή τοπικής σημασίας. 

3. Ο συνολικός χρόνος απασχόλησης, των αναδόχων 
του έργου αυτού Γ ιατρών, καθορίζεται; 

ι. σε 733 εργάσιμες ώρες πραγματικής απασχόλησης 
για τους Γ ιατρούς σε ιαματικές πηγές τουριστικής σημα¬ 
σίας κι εντός της περιόδου, Ιουνίου - Ιουλίου - Αυγούστου 
- Σεπτεμβρίου - Οκτωβρίου του 1993 και 
ιι. σε 440 εργάσιμες ώρες για τους απασχολούμενους 
Γ ιατρούς σε ιαματικές πηγές τοπικής σημασίας. 

4. Η συνολική αποζημίωση, καθενός των αναδόχων της 
σύμβασης «μίσθωσης έργου» των Γ ιατρών αυτών, ορίζεται 
ως εξής: 

α) για μεν τους απασχολούμενους σε ιαματικές πηγές 
τουριστικής σημασίας, στο ποσό των 708.750 δρχ. και 
β) για δε τους απασχολούμενους σε ιαματικές πηγές το¬ 
πικής σημασίας, στο ποσό των 425.000 δρχ. 

(Σημειώνεται ότι: στα ποσά αυτά συμπεριλαμβάνονται 
και οι κάθε είδους ασφαλιστικές κρατήσεις και εισφορές 
υπέρ των Ασφαλιστικών Ταμείων» και κατά συνέπεια, η εί¬ 
σπραξη των παραπάνω ποσών από τους δικαιούχους, 
προϋποθέτει μαζί με το θεωρημένο «Δελτίο Παροχής 
Υπηρεσιών», που θα εκδόσουν με την επιτέλεση του προ- 
αναφερόμενου έργου - την προσκόμιση «Γραμματίου Ει- 
σπράξεως», των αναλογούντων, για την καθορισθείσα 
αποζημίωση, κρατήσεων και εισφορών υπέρ των Ασφαλι¬ 
στικών Οργανισμών). 

5. Ο Προϋπολογισμός κόστους του,αναληφθέντος αυ¬ 
τού έργου, προβλέπεται ότι θα ανέλθει στο ποσό των 
23.100.000 δρχ. (Δηλαδή: 20 θέσεις Γιατρών σε ιαματι¬ 
κές πηγές τουριστικής σημασίας, επί 708.750 δρχ. ίσον 
14.175.000 δρχ. και 21 θέσεις, επί 425.000 δρχ. ίσον 


8.925.000 δρχ. και: 14.175.000 συν 8.925.000 ίσον: 
23.100.000 δρχ.). 

6. Έναντι του κόστους αυτού, ο προϋπολογισμός κό¬ 
στους του ίδιου έργου, αν η εκτέλεση αυτή γινόταν με 
πρόσληψη «ωρομισθίων Γιατρών», θα ανερχόταν με το 
ελάχιστο των εκτιμήσεων, στο ύψος των 27.172.530 
(ποσό στο οποίο συμπεριλαμβάνονται και οι εργοδοτικές 
εισφορές στο ΤΣΑΥ, που τώρα αναλαμβάνονται απ' τους 
ίδιους τους ανάδοχους του έργου) και συνεπώς προκύπτει 
ωφέλεια ύψους 4.072.530 δρχ. αξία η οποία θα ανέβαλε 
το κόστος του έργου κατά 17,63% πλέον της προϋπολογι- 
σθείσας εδώ. 

7. Η κατανομή και η τοποθέτηση (εγκατάσταση) των 
αναδόχων του έργου πλήρωσης των ιαματικών πηγών, με 
Γιατρούς, κατά ιαματική πηγή κάθε νομού, πραγματο¬ 
ποιείται με απόφαση του οικείου Νομάρχη των νομών 
στους οποίους ανήκουν οι ιαματικές πηγές και ορίζεται η 
έγκριση πρόσληψης των Γ ιατρών. 

8. Τα υπολειπάμενα κενά της πλήρωσης θέσεων Για¬ 
τρών στις ιαματικές πηγές της χώρας για τη λουτρική πε¬ 
ρίοδο 1993, θα καλυφθούν κατά περίπτωση και σύμφωνα 
με τις διαμορφωμένες δυνατότητες, με αποσπάσεις ή το¬ 
ποθετήσεις αγροτικών Γ ιατρών των Υ.Σ. και των Κ.Υ. και 
των Νοσοκομείων της χώρας. 

9. Οι ανωτέρω αναθέσεις έργου θα περιλάβουν και όσα 
ορίζουν οι διατάξεις του άρθρου 15 του Ν. 1735/87. 

10. Ακροτελεύτια διάταξη: 

Απ’ τις διατάξεις της παρούσας απόφασης, η προκα- 
λούμενη δαπάνη θα βαρύνει τον προϋπολογισμό (τακτικό) 
του έτους 1993, του φορέα 200 Κ.Α.Ε. 0373, ύψους 
58.000,000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1993 

Ο ΥΦΥΠΟΥΡΓΟΣ 

Ν.ΑΝΑΣΤΑΣΟΠΟΥΛΟΣ 

-φ- 

Αριθ. Υ3β/3264 (9) 

Έγκριση κατ’ εξαίρεση εφημεριών γιατρών υπηρεσίας 

υπαίθρου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68. 

2. Τις διατάξεις του Ν. 2071/92/ΦΕΚ 123/τ.Α/92. 

3. Τις διατάξεις του Ν. 1397/83/ΦΕΚ 143/τ.Α783, του 
Ν. 1579/85/ ΦΕΚ 217/τ.Α785 και του Ν. 1759/88/ΦΕΚ 
50/τ. Α788. 

4. Τις διατάξεις του άρθρου 20 του Ν. 1963/91/ ΦΕΚ 
138/τ.Α 791. 

5. Την αρ. Υ 1938/9.12.92/ΦΕΚ 747/Β /92 κοινή από¬ 
φαση Πρωθυπουργού και Υπουργού Υγείας, Πρόνοιας και 
Κοινωνικών Ασφαλίσων «Ανάθεση αρμοδιοτήτων στους 
υφυπουργούς Υγείας, Πρόνοιας και Κοινωνικών Ασφαλί¬ 
σεων». 

6. Την αρ. Υ3Β/οικ. 1225/16.2.93/ ΦΕΚ 176/τ.Β /93 
απόφασή μας «Εφημερίες γιατρών υπόχρεων υπηρεσίας 
υπαίθρου των Κέντρων Υγείας και Υγειονομικών Σταθ¬ 
μών». 

7. Τις διατάξεις του Ν. 1505/84/ΦΕΚ 194/τ.Α/84 και 
του Ν. 1810/88/ΦΕΚ 223/τ.Α788. 

8. Τις ανάγκες των μονάδων Πρωτοβάθμιας Φροντίδας 
Υγείας. 

9. Το αρ. οικ. 4121 /3.5.93 έγγραφο Δ/νσης Υγείας Άρ¬ 
τας, αποφασίζυμε: 

1. Εγκρίνουμε κατά παρέκκλιση της παρ. 4, κεφ. Β', της 
•Ϋ3β/οικ. 1228/93 176/Β /93 απόφασής μας, και για το 
διάστημα από 6.4.93 έως και 31.12.93, την συμμετοχή, 
στο πρόγραμμα εφημερίας του Κ.Υ. Δροσοπηγής ν. Άρ¬ 
τας, των γιατρών υπηρεσίας υπαίθρου των Υ.Σ. Κυψέλης, 
Τετρακώμου και θεοδωριάνων, πέραν των οκτώ (8) Εφη¬ 
μεριών μηνιαίως, μέχρι το ύψος των ακαθάριστων αποδο¬ 
χών τους. 

2. Κατά τα λοιπά ισχύει σχετική (6) απόφασή μας. 

3. Η δαπάνη που θα προκληθεί θα βαρύνει τις πιστώσεις 
του νομαρχιακού Προϋπολογισμού της Δ/νσης Υγείας 
Άρτας (Φ 155, ΚΑΕ 0511, 0512). 

Το ύψος της δαπάνης αυτής δεν μπορεί να υπολογιστεί 
καθ’ όσον το πρόγραμμα εφημερίας συντάσσεται και 
εγκρίνεται σε νομαρχιακό επίπεδο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1993 

Ο ΥΦΥΠΟΥΡΓΟΣ 

Ν. ΑΝΑΣΤΑΣΟΠΟΥΛΟΣ 
-♦- 

Αριθ. Α2/4217 (10) 

Εξαίρεση από τις διαδικασίες του Ν. 1735/1987. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις 

α) Της περ. ια της παραγρ. 2 του άρθρου 1 του Ν.1735/ 
1987 (ΦΕΚ. 195/11-11-87) και της παραγρ. 2 του άρ¬ 
θρου 21 του Ν.2026/92 (ΦΕΚ 43Α/23-5-92), σε συν¬ 
δυασμό με τις διατάξεις της παραγρ.3 του άρθρου 13 του 
Ν. 2116/93. 

β) Το Π.Δ. 489/87 (ΦΕΚ 226/23-12-87) «Περί Οργα- 
νώσεως των Υπηρεσιών του Τ.Λ.Α. (Ταμείου Λαϊκών Αγο¬ 
ρών)». 

2. Την υπ’ αριθ. 136/19-5-93 Απόφαση του Πρωθυ¬ 
πουργού (Π.Υ.Σ.167/ 1992). 

3. Την αριθ. Υ. 1942/9-12-92 Απόφαση του Πωθυ- 
πουργού και Υπουργού Εμπορίου «Ανάθεση αρμοδιοτή¬ 
των στον Υφυπουργό Εμπορίου». 

4. Ότι συντρέχουν και αιτιολογούνται ειδικοί λόγοι για 


την εξαίρεση του παρακάτω προσωπικού από τις διαδικα¬ 
σίες πρόσληψης του Ν. 1735/87. 

5. Τις διατάξεις της παραγρ. 1 του άρθρου 4 του 
Ν.2085/92, αποφασίζουμε: 

1. Εξαιρούμε από τις διαδικασίες του Ν.1735/87, που 
αναφέρονται στις προσλήψεις προσωπικού, την πλήρωση 
των τακτικών θέσεων στο Ταμείο Λαϊκών Αγορών ως εξής: 

Μία (1) θέση του Κλάδου ΠΕ Πληροφορικής 

Πέντε (5) θέσεις του κλάδου ΤΕ Διοικητικού-Λογιστι- 
κού 

Οκτώ (8) θέσεις του Κλάδου ΔΕ Διοικητικού - Λογιστι¬ 
κού. 

2. Απαγορεύεται η τοποθέτηση των διορισθησομένων 
στους νομούς και τις πόλεις της παρ.1 του άρθρου 7 του 
Ν. 2085/92 εφόσον ο Κλάδος στον οποίο διορίζονται έχει 
κενές θέσεις κατανεμημένες εκτός των νομών και των πό¬ 
λεων αυτών. 

3. Από τις διατάξεις αυτής της Απόφασης προκαλείται 
δαπάνη σε βάρος του προϋπολογισμού του Ταμείου Λαϊ¬ 
κών Αγορών ύψους 27.002.976. 

4. Η ως άνω δαπάνη είναι εγγεγραμμένη στους Κωδι¬ 
κούς αριθμούς του Ταμείου Λαϊκών Αγορών 
0211,0226,0232,0259. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ . 

ΕΜΠΟΡΙΟΥ 

ΜΙΧ. ΛΙΑΠΗΣ 
ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 114/908/14.5.1993 Απόφαση του Υπουργού 
Υγείας, Πρόνοιας και Κοινωνικών Ασφαλίσεων «αύξηση 
συντάξεων του Ταμείου Επικουρικής Ασφαλίσεως Χημι¬ 
κών», που δημοσιεύτηκε στο ΦΕΚ 382/28.5.1993, (τεύ¬ 
χος Β') γίνονται οι παρακάτω διορθώσεις σφαλμάτων: 

1. Στο κείμενο της Απόφασης στην πρώτη παράγραφο 
στην τέταρτη σειρά, αντί του εσφαλμένου : «..., προσαυ¬ 
ξάνεται κατά ποσοστό 5% ...», τίθεται το ορθό:«..., προ¬ 
σαυξάνονται κατά ποσοστό 5% ...». 

2. Στη δεύτερη παράγραφο του κειμένου της Απόφα¬ 
σης στην τρίτη σειρά, αντί του εσφαλμένου: «... με τις 
ανωτέρω αποφάσεις», τίθεται το ορθό: «.... με τις ανω¬ 
τέρω αυξήσεις». 

(Από το Υπουργείο Υγείας, Πρ. και Κοιν. Ασφαλίσεων) 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Σ. ΚΟΥΒΕΛΑΣ 

-♦> 

Ε ΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Ταχ. Κώδικας 
ΤΕίΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΒ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεοης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

' » 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ & Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















